Via del Marės stadionas

Via del Marės stadionas (it. Stadio Via del Mare) – daugiafunkcis stadionas Lečėje, Italijoje. Daugiausia naudojamas futbolo varžyboms, ovalo formos. Jame namų rungtynes žaidžia US Lecce. Talpina 31 533 žiūrovus. Pavadintas pagal gatvę, vedančią į jūrą. Istorija Pastatytas 1966 m. vietoje seno Stadio Carlo Pranzo stadiono. Atidarytas 1966 m. rugsėjo 11 d. Atidarymo dieną vyko draugiškos rungtynės tarp US Lecce ir FK Spartak Moskva. Tų pačių metų spalio 2 d. susitiko Lecce ir Taranto Calcio. Šeimininkai laimėjo rungtynes 1–0. 1967 m. Lecce žaidė draugiškas varžybas prieš įžymaus futbolininko Pelé klubą Santos Futebol Clube. Iš pradžių stadione buvo 16 000 vietų. 1976 m. vietų skaičius padidėjo iki 20 500. 1985 m. klubui patekus į Serie A, stadionas buvo rekonstruotas. Vietų skaičius buvo padidintas iki 55 000. Po tribūnų rekonstrukcijos sunumeravus sėdimas vietas, skaičius sumažėjo iki 40 670. 1991 m. stadione lankėsi popiežius Jonas Paulius II. Šaltiniai